Žiogupis

Žiogupis – upelis šiaurės vakarų Lietuvoje, kairysis Rąžės intakas. Prasideda Klaipėdos rajone, 3 km į vakarus nuo Kretingalės, į vakarus nuo geležinkelio stoties. Teka į šiaurės vakarus, lanku pasisuka šiaurės kryptimi, o prie Gibišėlių staigiai pasuka į vakarus, prie Girkalių vėl į šiaurę, šiaurės vakarus, pratekant po magistraliniu keliu A13. Pietrytiniame Palangos pakraštyje, ties Žiogupio g. įteka į Rąžę kaip jos kairysis intakas, 2,9 km nuo jos žiočių į Baltijos jūrą.

 Intakai 
Žiogupis be dešiniojo Šakšinio turi tik kelius nereikšmingus kairius ir dešinius intakus.

 Etimologija 

Upėvardis kilo nuo vabzdžio pavadinimo žiõgas arba nuo žodžio žiõgis („upelis, drėgnas tik pavasarį, vadaksnis“).

 Šaltiniai 

Kategorija:Palanga
Kategorija:klaipėdos rajono upės
Kategorija:Palangos miesto savivaldybės upės